A. Xla ixliwakgni ixlikilhtsukut:
I. La li'án takgxtakgajni taskiní nakgalhí xatalakkaxlan tuku lakgonít, makgtakgalhkán tiku nitú tlawanít, tliwakglh lakán ti tuku tlawalh namapatinikán xawá tu ya takgalhín tlawalh tlan kaxtlawakán;|II. Wakg takgaxmatni natlawakán nak ixlakatín makgatanksaná, nilá ti ixlakgxokgo wa nak kalipaxaw xawá xatalaklhkán limakanajlit, nemá taskiní natlawakán lisktu chu talakpuwan.|III. Nemá watá xla talakgxokgon watayá namakuán limakanajlin wa amá nemá kalimatampuxtukanít nak takgaxmatni xla takgantaxtin tapakgsit. Tapakgsin nawalí liwaj talakaskin xawá tuku taskiní xlakata makglhtinankán nak takgantaxtin tapakgsit xapulaná limakanajlin, nemá chuná xlikilhtsukut lakaskín tunkán litamakgxtakgni.|IV. Takgantaxtin tapakgsit natlawakán nak ixlakatín makgatanksaná nemá nilakgapasnit tuku amá. Xalamakamajni xamatalulokgni xawá xamaklakaskinit limakanajlin natlawakán kakapulhuwa, katalalakatakin xawá katachinwín;|V. Xalitsinka limakamajni xlakata namasìkan talitayat lakgchèn ti malakapunàn, latá laklhkawalí tipatúm xatakgxtakgajni. Ixlakgaputuykán akktúm natakgalhi la li'án xlakata nemá namakuaní xalitalakapun usu ixtalikgawan, nemá piwá|VI. Nipala chatúm makgatanksaná tlan lin tamakgxkatsinin nemá kgalhi la la'án xanetá lakgaputun taskini natawilá xalakgputu, kanikxniwá natalakgachixkuwí ixkilhtsukut xakatalalakatakín, watayá talaksakualin nemá lichiwinán ja'é limapakgsin.|VII. Akxni tsukunitá la li'án takgxtakgajni, kaj wa na'anán talalakatakin ti liyawakanit, tlan tlawakán xalakapulan ixtasputut nak kajliwanat xawá latá nawán tapakgsin. Pala ti liyawakanít litayá nak ixlakatin putsaná, kalitlán xawá katsí la nakitaxtú. Ixtapakgtanun nak talakgalhin xawá tawilana talipawan lhuwa makanajlikán ti liyawakanít, makgatanksaná namatasaninán nak putakgáxmatni xla falakgxokgonat. Tapakgsin nawán litamagtayan nemá tlan namaxkikán ti liyawakanit akxni nalitayá ixtalakgalhín;|VIII. Makgatanksaná watayá namapatiní akxni anán takanajlat xla ixtitalitayat ti liyawakanit;|IX. IX.Katuwayá limakanajlin nemá makglhtinankanít katalaktayamin xla xalimakuan lakgchanat nikatimakua, xawa|X. Ixlikilhtsukut nemá tawilana ja'é nak likatsin, nanatatasí nak xalakapulan takgaxmatni xla takgantaxtuntapakgsit.